wickkiey/tamil-wikipedia-markdown huggingface dataset:
# பென்சீன்சல்போனைல் குளோரைடு


**பென்சீன்சல்போனைல் குளோரைடு** *(Benzenesulfonyl chloride)* என்பது C<sub>6</sub>H<sub>5</sub>SO<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். நிறமற்ற எண்ணெயான இது கரிமக் கரைப்பான்களில் கரைகிறது. வினைத்திறமிக்க N-H மற்றும் O-H பிணைப்பைக் கொண்டிருக்கும் சேர்மங்களுடன் இது வினைபுரிகிறது. முறையே அமீன்கள் மற்றும் ஆல்ககால்களுடன் சேர்ந்து உருவாகும் சல்போனமைடுகள் மற்றும் சல்போனேட்டு எசுத்தர்கள் தயாரிப்பில் இச்சேர்மம் பிரதானமாகப் பயன்படுத்தப்படுகிறது. பென்சீன்சல்போனைல் குளோரைடை ஒத்த தொலுயீன்சல்போனைல் குளோரைடு பெரும்பாலும் முன்னுரிமையுடன் தயாரித்துக் கொள்ளப்படுகிறது. ஏனெனில் அறை வெப்பநிலையில் இது திண்மமாகவும் கையாள்வதற்கு எளிமையானதாகவும் உள்ளது.  

பென்சீன்சல்போனிக் அமிலத்தை குளோரினேற்றம் செய்து பென்சீன்சல்போனைல் குளோரைடை தயாரிக்கலாம். மாற்றாக இதன் உப்புகளை பாசுபரசு ஆக்சிகுளோரைடுடன் சேர்த்து அல்லது பென்சீனை குளோரோகந்தக அமிலத்துடன் சேர்த்தும் இதை தயாரிக்கலாம்.  
அமீன்களைக் கண்டறிய உதவும் சோதனையான இன்சுபெர்க் வினையில் பென்சீன்சல்போனைல் குளோரைடும் பங்கவகிக்கிறது.
# ஆர்மேனியாவில் சுற்றுலா


, அரராத் மலைகள்]]  
1990 களில் இருந்து **ஆர்மீனியாவில் சுற்றுலா என்பது ஆர்மீனிய** பொருளாதாரத்திற்கு ஒரு முக்கிய துறையாக இருந்து வருகிறது. ஒவ்வொரு ஆண்டும் சுற்றுலாப் பயணிகளின் எண்ணிக்கை அரை மில்லியனுக்கும் அதிகமானோர் நாட்டிற்கு வருகை தருகின்றனர் (பெரும்பாலும் புலம்பெயர் தேசத்திலிருந்து வந்த ஆர்மீனியர்கள் ). பெரும்பாலான சர்வதேச சுற்றுலாப் பயணிகள் உருசியா, ஐரோப்பிய ஒன்றிய நாடுகள், அமெரிக்கா மற்றும் ஈரானில் இருந்து வருகிறார்கள் என்று ஆர்மீனிய பொருளாதார அமைச்சகம் தெரிவித்துள்ளது. ஒப்பீட்டளவில் சிறியதாக இருந்தாலும், ஆர்மீனியாவில் நான்கு ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களங்கள் தளங்கள் உள்ளன.  

உள் மற்றும் வெளிப்புற சிக்கல்கள் இருந்தபோதிலும், உள்வரும் சுற்றுலாப் பயணிகளின் எண்ணிக்கை 2007 முதல் தொடர்ந்து அதிகரித்து வருகிறது. 2019 ஆம் ஆண்டில் 1.9 மில்லியனுக்கும் அதிகமான உள்வரும் சுற்றுலாப் பயணிகளைப் பதிவு செய்துள்ளது. பெரும்பாலான சுற்றுலாப் பயணிகள் தலைநகரான யெரெவானில் தங்கள் பயணத்தை மையமாகக் கொண்டுள்ளனர். அங்கு பெரும்பாலான பயண முகவர் நிலையங்கள், இடங்கள் மற்றும் விடுதிகள் உள்ளன.  

வெளிப்புற நடவடிக்கைகள், பார்வையிடல் மற்றும் இயற்கை சுற்றுலா ஆகியவை முதன்மை ஈர்ப்புகளாகத் தெரிகிறது. சாக்காட்ஸோர், ஜெர்முக், திலிஜன் ஆகியவை மலை விடுதிகள் என்று அழைக்கப்படுகின்றன. அவை தலைநகருக்கு வெளியே உள்ளன. ஒவ்வொரு நாளும் யெரெவானுக்குத் திரும்பாமல் அனைத்து ஆர்மீனியாவிலும் பயணங்களை மேற்கொள்வதற்காக சுற்றுலாப் பயணிகள் அந்த நகரங்களின் விடுதிகளில் தங்கியிருக்கிறார்கள். ஆர்மீனியாவின் பாரம்பரியத்தை பார்வைடும் பயணங்கள் சுற்றுலாப் பயணிகளிடையே மட்டுமல்ல, உள்ளூர் மக்களிடமும் பிரபலமாக உள்ளன. மலையேறுதல், முகாம், நடைபயணம் மற்றும் பிற வகையான வெளிப்புற நடவடிக்கைகளும் பொதுவானவை.  

, 1891</>]]  

## பாதுகாப்பு
நம்பியோ அமைப்பு வெளியிட்டுள்ள பாதுகாப்பு அட்டவணை 2020 சுவிட்சர்லாந்திற்கு இணையாக ஆர்மீனியாவை உலகின் 9 வது பாதுகாப்பான நாடாகக் கொண்டுள்ளது.  

## விளையாட்டு நடவடிக்கைகள்
2011 ஆம் ஆண்டில் ″ நேஷனல் ஜியோகிராஃபிக் டிராவலர் என்ற பத்திரிகை ஆர்மீனியாவுக்கு ஒரு வரலாற்று மற்றும் கலாச்சாரத்தை மட்டுமல்ல, தீவிர சுற்றுலா மாவட்டம் என்ற தகுதியையும் வழங்கியது.  

ஆர்மீனியா 85.9% மலைப் பகுதியைக் கொண்டுள்ளது. இது சுவிட்சர்லாந்து அல்லது நேபாளத்தை விட அதிகம். செயலில் உள்ள பயணிகளுக்கு பெரிய வாய்ப்புகளைத் திறக்கிறது.  

விளையாட்டு மற்றும் தீவிர நடவடிக்கைகளில் ஆர்வமுள்ள சுற்றுலாப் பயணிகளுக்கு ஆர்மீனியா பல்வேறு இடங்களைக் கொண்டுள்ளது - பனிச்சறுக்கு, மலையேறுதல், முகாம், நடைபயணம், குகைகளை ஆராய்வதற்கான பொழுதுபோக்கு நடவடிக்கைகள், பாராகிளைடிங், ஜிப்லைன், பலூன் விமானங்கள், ஹெலிகாப்டர் சுற்றுப்பயணங்கள் மற்றும் உலகின் தற்போதைய மிக நீண்ட மீளக்கூடிய வான்வழி டிராம்வே .  

## சுற்றுச்சூழல் சுற்றுலா
ஆர்மீனியா வளர்ந்து வரும் சுற்றுச்சூழல் சுற்றுலா தலமாகவும் உள்ளது. இதில் வேளாண் சுற்றுலா, கிராமப்புற வாழ்க்கை அனுபவங்கள், ஆற்றில் பயணம், இருசக்கர வாகனப் பயணம் போன்ற நடவடிக்கைகள் உள்ளன. பிரபலமான சுற்றுச்சூழல் சுற்றுலாத் தலங்களில் கலவன், உர்ட்சாட்ஜோர் போன்ற கிராமங்கள் அடங்கும்; யெனோகவன், லாஸ்டிவர் மற்றும் பிற போன்ற சூழல் உறைவிட இடங்களும் உள்ளன.  

ஆர்மீனியாவில் நான்கு தற்காலிக உலக பாரம்பரிய தளங்களும் உள்ளன:  

டிவின் நகரத்தின் தொல்பொருள் தளம், யெரெரூக்கின் தேவாலயம், தொல்பொருள் தளம், தடேவ் துறவியர் மடங்கள் , நோராவாங்கின் மடம் மற்றும் மேல் அமகோ பள்ளத்தாக்கு போன்றவை.
# இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2020-21



இந்தியத் துடுப்பாட்ட அணி ஆத்திரேலியாவில் 2020 நவம்பர் முதல் சனவரி 2021 வரை நான்கு தேர்வுப் போட்டிகளிலும், மூன்று ஒருநாள் போட்டிகளிலும், மூன்று இருபது20 போட்டிகளில் விளையாடியது. இந்த தொடர் 2019–21 ஐசிசி உலகத் தேர்வுத் துடுப்பாட்ட வாகை தொடக்கத்தின் ஒரு பகுதியாகவும், ஒரு-நாள் தொடர் 2020–23 ஐசிசி உலகக்கிண்ண சூப்பர் லீகின் ஒரு பகுதியாகவும் விளையாடப்பட்டது.  

## அணிகள்
| தேர்வு | ஒருநாள் | இ20ப |  |  |  |  |
| --- | --- | --- | --- | --- | --- | --- |
| * டிம் பெயின் (த, குகா)
* பாட் கம்மின்ஸ் (துத)
* சீன் அபோட்
* ஜோ பர்ன்ஸ்
* கேமரன் கிரீன்
* ஜோஷ் ஹேசல்வுட்
* டிராவிஸ் கெட்
* மார்னஸ் லபுஷேன்
* நேத்தன் லியோன்
* மைக்கேல் நேசர்
* ஜேம்ஸ் பாட்டின்சன்
* வில் புகோவ்ஸ்கி
* ஸ்டீவ் சிமித்
* மிட்செல் ஸ்டார்க்
* மிட்செல் ஸ்வெப்சன்
* மேத்தியு வேட்
* டேவிட் வார்னர் | * விராட் கோலி (த)
* அஜின்கியா ரகானே (துத)
* ரோகித் சர்மா (துத)
* மாயங் அகர்வால்
* ரவிச்சந்திரன் அசுவின்
* ஜஸ்பிரித் பும்ரா
* சுப்மன் கில்
* ரவீந்திர ஜடேஜா
* தங்கராசு நடராசன்
* ரிஷப் பந்த் (குகா)
* செதேஷ்வர் புஜாரா
* 
கே. எல். ராகுல்

* பிரித்வி ஷா (குகா)
* நவ்தீப் சைனி
* முகம்மது சமி
* பிரித்வி ஷா
* முகமது சிராஜ்
* ஹனுமா விஹாரி
* குல்தீப் யாதவ்
* உமேஸ் யாதவ் | * ஆரன் பிஞ்ச் (த)
* பாட் கம்மின்ஸ் (துத)
* சீன் அபோட்
* ஆஷ்டன் அகார்
* அலெக்ஸ் கேரி (குகா)
* கேமரன் கிரீன்
* ஜோஷ் ஹேசல்வுட்
* மொய்சஸ் ஹென்ரிக்ஸ்
* மார்னஸ் லபுஷேன்
* கிளென் மாக்சுவெல்
* டேனியல் சாம்ஸ்
* 
கேன் ரிச்சர்ட்சன்

* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* ஆண்ட்ரூ டை
* மேத்தியு வேட்
* டேவிட் வார்னர்
* ஆடம் சம்பா | * விராட் கோலி (த)
* கே. எல். ராகுல் (துத), குகா)
* மாயங் அகர்வால்
* ஜஸ்பிரித் பும்ரா
* யுவேந்திர சகல்
* ஷிகர் தவான்
* சுப்மன் கில்
* சிரேயாஸ் ஐயர்
* ரவீந்திர ஜடேஜா
* தங்கராசு நடராசன்
* மனீஷ் பாண்டே
* ஹர்திக் பாண்டியா
* நவ்தீப் சைனி
* சஞ்சு சாம்சன் (குகா)
* முகம்மது சமி
* ஷர்துல் தாகூர்
* குல்தீப் யாதவ் | * ஆரன் பிஞ்ச் (த)
* பாட் கம்மின்ஸ் (துத)
* சீன் அபோட்
* ஆஷ்டன் அகார்
* அலெக்ஸ் கேரி (குகா)
* கேமரன் கிரீன்
* ஜோஷ் ஹேசல்வுட்
* மொய்சஸ் ஹென்ரிக்ஸ்
* மார்னஸ் லபுஷேன்
* கிளென் மாக்சுவெல்
* டேனியல் சாம்ஸ்
* 
கேன் ரிச்சர்ட்சன்

* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* ஆண்ட்ரூ டை
* மேத்தியு வேட்
* டேவிட் வார்னர்
* ஆடம் சம்பா | * விராட் கோலி (த)
* கே. எல். ராகுல் (துத), குகா)
* மாயங் அகர்வால்
* ஜஸ்பிரித் பும்ரா
* யுவேந்திர சகல்
* தீபக் சாஹர்
* 
வருண் சக்கரவர்த்தி

* ஷிகர் தவான்
* சிரேயாஸ் ஐயர்
* ரவீந்திர ஜடேஜா
* தங்கராசு நடராசன்
* மனீஷ் பாண்டே
* ஹர்திக் பாண்டியா
* நவ்தீப் சைனி
* சஞ்சு சாம்சன் (குகா)
* முகம்மது சமி
* வாசிங்டன் சுந்தர் | } |

## ஒருநாள் தொடர்
### 1வது ஒருநாள்

---
### 2வது ஒருநாள்

---
### 3வது ஒருநாள்

---

## இ20ப தொடர்
### 1-வது இ20ப

---
### 2-வது இ20ப

---

### 3-வது இ20ப

---

## தேர்வுத் தொடர்
### 1-வது தேர்வு

### 2-வது தேர்வு

### 3-வது தேர்வு

### 4-வது தேர்வு
# திரு இருதய கல்லூரி, கொடைக்கானல்



**திரு இருதய கல்லூரி** (*Sacred Heart College*) என்பது தமிழ்நாட்டின் கொடைக்கானலின், சென்பகனூரில் உள்ள ஒரு இறையியல் கல்லூரி ஆகும். இது 1895 இல் துவக்கபட்டது.  

## வரலாறு
இக்கல்லூரியில் இந்திய மாணவர்களல்லாமல், இங்கிலாந்து, ஆஸ்திரேலியா, கொலம்பியா, பர்மா முதலிய நாடுகளிலிருந்தும் மாணவர்கள் இங்கு வந்து கல்வி பயின்றனர். இது கொடைக்கானலுக்குச் செல்லும் பாதையில், சென்பகனூரில் அமைந்துள்ளது. இது உரோமன் கத்தோலிக்க திருச்சபை சமயக் கல்லூரியாகும். இக்கல்லூரி துவக்கப்பட்ட காலத்தில் பாதிக்குமேல் பிரெஞ்சு நாட்டு இளைஞர்கள் கல்வி பயின்றனர். பின்னர் உலகப் போர்களினால் வெளிநாட்டிலிருந்து வரும் மாணவர்களின் எண்ணிக்கை குறைந்தது. இக்கல்லூரி கட்டப்பட்டிருக்கும் இடம் கி. பி. 1878-ஆம் ஆண்டிலிருந்து பலதடவை சிறுசிறு பகுதிகளாக வாங்கப்பட்டது. இங்கு விவசாயப் பள்ளியும் தொழிற்பள்ளியும் நிறுவும் நோக்கத்தோடு இவ்விடம் வாங்கப்பட்டது. இங்குப் பயிரிடப்பட்ட சில பயிர்கள் சரியான விளைச்சல் இல்லாத காரணத்தால் விவசாய, தொழில் கல்லூரிகள் நடத்தும் எண்ணம் கைவிடப்பட்டது. பிறகு இப்பொழுது உள்ள சமயக் கல்லூரி துவக்கப்பட்டது.  

## கல்வி
இங்கு எட்டாண்டுக்கல்வி எல்லாருக்கும் பயிற்றப்படுகின்றது. முதல் இரண்டாண்டு, சமயவாழ்வில் ஆழ்ந்த பற்றுக் கொள்ளும் வகையில் மாணவர்கள் பயிற்றப்படுகிறார்கள். பிறகு மூன்றாண்டுகள் இலத்தீன், கிரேக்கம் ஆகிய மொழிகளில் அறிவு பெறுகிறார்கள். பல தாய்மொழிகளைப் பேசும் மாணவர்கள் இங்குக் கூடுவதால் பொதுவாக ஆங்கிலமும், இலத்தீனும் பேச்சு மொழியாகவும் கற்பிக்கும் மொழியாகவும் பயன்படுகின்றன. கடைசி மூன்றாண்டுகளும் மெய்யியல் ஆராய்ச்சியிலே கழிகின்றன, கிரேக்க உரோம நாட்டுப் பெரியார்களின் பழமையான தத்துவங்களும், இந்திய நாட்டுத் தத்துவங்களும், மேலை நாட்டுத் தத்துவங்களும் கற்பிக்கப்படுகின்றன. கல்லூரியில் வரலாறு படித்தவர்கட்கு இங்கு அறிவியலும், அறிவியல் படித்தவர்கட்கு வரலாறும் கற்பிக்கப் படுகின்றன. இவ்வாறு எட்டாண்டுக் கல்வி முற்றுப் பெற்றதும், அம்மாணவர்கள் பூனாவிற்கோ, குர்சியாங்கிற்கோ செல்ல வேண்டும். அங்கு, நான்காண்டுச் சமயக் கல்வியும், பாதிரித் தொழிலுக்கேற்ற ஓராண்டுப் பயிற்சியும் அளிக்கப்படுகின்றன.  

## அருங்காட்சியகம்
சென்பகனூர் அஞ்சல் நிலையத்திற்கு அருகில் இக்கல்லூரியினால் நடத்தப்படும் அருங்காட்சியகம் ஒன்று உள்ளது. இங்கு அகழ்ந்தெடுக்கப்பட்ட புதைபொருள்களும், பழனி மலையிலுள்ள தாவர வகைகளும், விலங்குகளும், பலவகையான பாம்புகளும், பட்டாம்பூச்சிகளும், அந்துப்பூச்சிகளும் பதப்படுத்தப்பட்டு காட்சிக்கு வைக்கப்பட்டுள்ளன. மண்ணில் உள்ள புதைபொருள்களைத் தேடியெடுத்து ஆராய்வதில், இக்கல்லூரிப் பேராசிரியர்கள் பலர் ஊக்கமுள்ளவர்களாக உள்ளனர்.
# பிரசெண்டேசன் மகளிர் உயர் நிலைப்பள்ளி, கொடைக்கானல்


**பிரசெண்டேசன் கான்வெண்ட்** எனப்படும் **பிரசெண்டேசன் மகளிர் உயர் நிலைப்பள்ளி** (Presentation Convent, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.  

## வரலாறு
சென்னைப் பிரசெண்டேசன் திருச்சபையைச் சார்ந்த சேவியர் தாயார் (Rev. Mother Xavier) 1915-ஆம் ஆண்டு கொடைகானலில் ஒரு பள்ளியை நிறுவுவதற்கு ஏற்ற இடத்தைத் தேடினார். கிளென் அருவிக்கு அருகில் அமைந்திருந்த ஒரு மலையுச்சியில் பள்ளியை நிறுவ ஏற்ற இடமாக கண்டார். அதன்படி கி. பி. 1916-ஆம் ஆண்டு ஏப்ரல் திங்களில் பிரசெண்டேசன் திருச்சபையைச் சார்ந்த கன்னியர்கள், 'ஹில் சைட்' என்ற அந்த இடத்தில் 17 மாணவியர்களைக் கொண்டு இப்பள்ளி துவக்கப்பட்டது. 1916-ஆம் ஆண்டு சூன் திங்கள் 16-ஆம் நாள் தற்போதுள்ள பள்ளிக் கட்டிடத்திற்குக் அடிக்கல் நடத்தப்பட்டது. கட்டிட வேலை முடிந்ததும் கி. பி. 1917-ஆம் ஆண்டு பெப்ருவரித் திங்களில், பள்ளி புதிய கட்டிடத்திற்கு மாற்றப்பட்டது. பள்ளியில் ஒரு கிருத்தவக் கோவிலும் அமைக்கப்பட்டது. அக்கோவில் காலையில் வழிபாட்டுக்குரிய இடமாகவும், மாலையில் பள்ளியாகவும் பயன்படுத்தப்பட்டது. கி. பி. 1916-ஆம் ஆண்டு நடுநிலைப்பள்ளியாகத் துவங்கிய இது கி. பி. 1919-ஆம் ஆண்டு உயர் நிலைப்பள்ளியாக மாறியது. கி. பி. 1920- ஆம் ஆண்டு கோடைக்கானலுக்கு வந்த வெலிங்க்டன் சீமாட்டி, இப்பள்ளிக்கான இரட்டை மாடிக் கட்டிடம் ஒன்றுக்குக் கால்கோள் இட்டார். ஒரு இலட்சம் ரூபாய் செலவில் இக்கட்டிடம் கட்டப்பட்டது. 'கிண்டர் கார்டன்' வகுப்பிலிருந்து, சீனியர் கேம்பிரிட்ஜ் வகுப்பு வரை, இக்கட்டிடத்தில் நடைபெற்றன.  

மாணவிகளுக்கு பள்ளியிறுதி வகுப்புவரை கற்பிக்கபடுவதோடு, டிரினிடி கல்லூரி இசைத் தேர்வுக்கும் பயிற்சி பெறுகின்றனர். கோடை நாட்களில் இப்பள்ளியில் நடைபெறும் ஆண்டு விழா குறிப்பிடத்தக்கது.
# கோகன் நினைவுப் பள்ளி, கொடைக்கானல்


**கோகன் நினைவுப் பள்ளி** (Cohen Memorial School, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.  

## வரலாறு
கி. பி. 1912-ஆம் ஆண்டு, கோடைக்கானலில் *லாச் எண்டு* என்ற ஓர் இடத்தை, அமெரிக்க லூதரன் சமயத்தைச் சார்ந்தவர்கள் விலைக்கு வாங்கினார்கள். அந்த இடத்தில் கி. பி. 1922-ஆம் ஆண்டு, தங்கள் குழந்தைகள் பயிலுவதற் கென்று ஒரு பள்ளியை நிறுவினார்கள். தங்கள் தந்தையர் நாடான அமெரிக்க நாட்டுக்குக் கல்வி முறையை அப்பள்ளியில் புகுத்தினர். கோடைக்காலத்தில் இங்கு வந்து தங்கியவர்களின் குழந்தைகளுக்சான பருவப்பள்ளி (Season school) யாகவே இது முதலில் துவக்கப்பட்டது. பாச்மேன் என்ற ஆசிரியர் பள்ளிக்காகச் சிறிய ஒரு கட்டிடத்தைக் கட்டினார். பிறகு மாணவர்களுக்குத் தங்குமிடமும், கிருத்துவக் கோவிலும் அமைத்தார். இவ்விரண்டின் கட்டிடக் கலையழகு கோடைக்கானலில் குறிப்பிடத்தக்கது. பாச்சானன் தொல்லியல் ஆய்வில் ஆர்வமுள்ளவர். பழனி மலைகளில் கி. பி. 1942-ஆம் ஆண்டு அவர் அகழ்ந்தெத்த புதைபொருள்கள் செண்பகனூரிலுள்ள அருங்காட்சியகத்தில் வைக்கப்பட்டுள்ளன.
# வால்டன் பெல்லோ



**வால்டன் புளோரசு பெல்லோ** (Walden Flores Bello) (பிறப்பு: நவம்பர் 11, 1945) பிலிப்பைன்ஸ் கல்வியாளர், சுற்றுச்சூழல் ஆர்வலர் மற்றும் சமூக சேவகர் ஆவார், இவர் பிலிப்பைன்ஸின் பிரதிநிதிகள் சபையின் உறுப்பினராக பணியாற்றினார். அவர் பிலிப்பைன்ஸ் டிலிமான் பல்கலைக்கழகத்தில் சமூகவியல் மற்றும் பொது நிர்வாகத்தின் பேராசிரியராகவும், ஃபோகஸ் ஆன் தி குளோபல் சவுத்தின் நிர்வாக இயக்குநராகவும் உள்ளார்.  

## ஆரம்ப கால வாழ்க்கை
பெல்லோ பிலிப்பைன்ஸின் மணிலாவில் பிறந்தார். அவரது குடும்பம் அட்டெனியோ டி மணிலா பல்கலைக்கழகத்தில் ஜேசுயிட் பள்ளிப்படிப்புக்கு பணம் கொடுத்து உதவியது. மேலும், அவர் பிரின்ஸ்டன் பல்கலைக்கழகத்தில் பட்டப்படிப்பு பயின்றார். அமெரிக்க ஐக்கிய நாடுளில் பிரின்ஸ்டனில் கலந்துகொண்டபோது, அவர் போர் எதிர்ப்பு இயக்கத்திற்கு அறிமுகமானார் மற்றும் உட்ரோ வில்சன் மையத்தின் ஆக்கிரமிப்பை வழிநடத்தினார். இந்த ஆர்ப்பாட்டங்களின் போது காவல்துறையுடனான மோதல் பெல்லோவை தீவிரமயமாக்கியதுடன், செயல்பாட்டைத் தொடர அவரைத் தூண்டியது. தனது பட்டப் படிப்பிற்காக, அவர் சில்வடார் அலெண்டே சோசலிச ஜனாதிபதி பதவிக்கு உயர்ந்ததைத் தொடர்ந்து சிலிக்குச் சென்று சேரிப்பகுதிகளில் தங்கினார்.  

செப்டம்பர் 21, 1972 அன்று அப்போதைய ஜனாதிபதி ஃபெர்டினாண்ட் மார்கோஸ் தற்காப்புச் சட்டத்தை அறிவித்தபோது அவரது பாஸ்போர்ட் ரத்து செய்யப்பட்ட பின்னர் அவர் தனது ஆய்வுக் கட்டுரையை சார்ந்து வாதிட அமெரிக்காவுக்குத் திரும்பியபோது, பிலிப்பைன்ஸுக்குத் திரும்பும் திறனை இழந்தார்.  

## செயல்பாடுகள்
பெல்லோ தனது முனைவர் பட்டத்தை 1975 ஆம் ஆண்டில் பிரின்ஸ்டனில் இருந்து சமூகவியலில் "சிலியில் புரட்சி மற்றும் எதிர் புரட்சியின் வேர்கள் மற்றும் இயக்கவியல்" என்ற தலைப்பில் ஆய்வை முடித்த பின்னர் பெற்றார். பின்னர் அவர் மார்கோஸ் எதிர்ப்பு இயக்கத்தின் ஒரு பகுதியாக ஆனார் , பெர்க்லியின் கலிபோர்னியா பல்கலைக்கழகத்தில் கற்பிக்கத் தொடங்கினார் மற்றும் பிலிப்பைன்ஸ் கம்யூனிஸ்ட் கட்சியின் உறுப்பினரானார். 1978 ஆம் ஆண்டில் போராட்டங்களின் போது பலமுறை கைது செய்யப்பட்ட பின்னர், சான் பிரான்சிஸ்கோவில் உள்ள பிலிப்பைன்ஸ் தூதரகத்தை கையகப்படுத்திய பின்னர் அவர் கைது செய்யப்பட்டார். பிலிப்பைன்சை எதிர்கொள்ளும் நிலைமையை கவனத்திற்குக் கொண்டுவருவதற்காக உண்ணாவிரதத்தைத் தொடர்ந்து பெல்லோ பின்னர் விடுவிக்கப்பட்டார். 1980 களின் முற்பகுதியில், பெல்லோ உலக வங்கி தலைமையகத்திற்குள் நுழைந்து 3,000 பக்க இரகசிய ஆவணங்களைத் திருடினார், இந்த ஆவணங்கள் சர்வதேச நாணய நிதியம் மற்றும் உலக வங்கி ஆகியவற்றிற்கு மார்கோஸுடனான தொடர்பைக் காண்பிக்கும் என்று அவர் கூறினார். பின்னர் அவர் *டெவலப்மென்ட் டெபாக்கிள்: உலக வங்கி* 1982 இல் *பிலிப்பைன்ஸில்* 1986 ஆம் ஆண்டு மக்கள் சக்தி புரட்சிக்கு பங்களிப்பு செய்ததாகக் கூறும் ஆவணங்களைச் சுற்றி, இரண்டு ஆண்டுகளுக்குப் பிறகு பெல்லோ தனது சொந்த மாநிலத்திற்குத் திரும்பினார்.  

1995 ஆம் ஆண்டில், தாய்லாந்தின் பாங்காக்கை தளமாகக் கொண்ட கொள்கை ஆராய்ச்சி நிறுவனமான ஃபோகஸ் ஆன் தி குளோபல் சவுத் உடன் பெல்லோ இணைந்து நிறுவினார்.  

அவர் தற்போது உலகமயமாக்கல் தொடர்பான சர்வதேச மன்றத்தின் இயக்குநர்கள் குழுவிலும் பொருளாதார மற்றும் கொள்கை ஆராய்ச்சிக்கான இடதுசாரி சிந்தனைக் குழுவின் இயக்குநர்கள் குழுவிலும் அமர்ந்திருக்கிறார். அவர் பிராந்திய கிரீன்பீஸின் உறுப்பினராகவும் உள்ளார். பெல்லோ ஹ்யூகோ சாவேஸின் ஆதரவாளராகவும் இருந்தார், மேலும் அமெரிக்காவிற்கு எதிரான அவரது எதிர்ப்பால் ஈர்க்கப்பட்டார், சாவேஸின் மரணத்திற்குப் பிறகு அவர் "ஒரு வர்க்கச் செயல், பின்பற்ற முடியாத ஒன்று" என்று குறிப்பிட்டார். நீங்கள் இப்போது எங்கிருந்தாலும், 'எம் ஹெல்' கொடுங்கள்.
# சமுத்ரிகா கடற்படை கடல்சார் அருங்காட்சியகம்



**சமுத்ரிகா கடற்படை கடல்சார் அருங்காட்சியகம்** *(Samudrika Naval Marine Museum)* இந்தியாவின் போர்ட் பிளேரில் உள்ள அந்தமான் டீல் இல்லத்திற்கு அருகில் அமைந்துள்ளது. கடல் சூழலின் பல்வேறு அம்சங்களைப் பற்றிய விழிப்புணர்வை ஏற்படுத்தும் வகையில் இந்த அருங்காட்சியகம் வடிவமைக்கப்பட்டுள்ளது. கடலின் சுற்றுச்சூழல் மற்றும் கடல் வாழ்வைப் பற்றிய விழிப்புணர்வை ஏற்படுத்துவதை நோக்கமாகக் கொண்டு இந்தியக் கடற்படை இந்த அருங்காட்சியகத்தை நடத்துகிறது. அந்தமான் தீவுகளின் வரலாறு, புவியியல் தகவல்கள், அந்தமான் மக்கள், தொல்பொருள் மற்றும் கடல்சார் வாழ்வு தொடர்பான வரலாற்றை வழங்கும் ஐந்து பிரிவுகள் அருங்காட்சியகத்தில் இடம்பெற்றுள்ளன.  
அந்தமான் டீல் இல்லத்திற்கு எதிரில் தெலானிபூர், போர்ட் பிளேயர் என்ற முகவரியில் இருக்கும் இந்த அருங்காட்சியகம் கடல் சூழலின் பல்வேறு அம்சங்களைப் பற்றிய விழிப்புணர்வை பார்வையாளர்களிடம் ஏற்படுத்துகிறது. தீவுகளைச் சுற்றியுள்ள கடலின் செல்கள், பவளப்பாறைகள் மற்றும் ஒரு சில வகையான வண்ணமயமான மீன்களின் பரந்த தொகுப்பும் இங்கு உள்ளன.
# போனிங் தீவு


**போனிங் தீவு** *(Boning Island)* அந்தமான் தீவுகளின் ஒரு தீவாகும். இது இந்திய யூனியன் பிரதேசமான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேர் நகருக்கு வடக்கே 67 கி.மீ. (42 மைல்) தொலைவில் இந்த தீவு அமைந்துள்ளது.  
## புவியியல்
போர்ட் அன்சன் நகரம், தலக்கைசா தீவு ஆகிய பகுதிகளுக்கு கிழக்கில் அமைந்துள்ள இந்த தீவு மேற்கு பரட்டாங் குழுவுக்குச் சொந்தமானதாகும்.  
## நிர்வாகம்
அரசியல் ரீதியாக பரட்டாங்கு தீவும் போனிங் தீவும், ரங்கத் தாலுகாவின் ஒரு பகுதியாகும்.
# மேற்கு பரட்டாங்கு குழு


**மேற்கு பரட்டாங்கு குழு** *(West Baratang Group)* அந்தமான் தீவுகளைச் சேர்ந்த ஒரு தீவுக்குழுவாகும். இந்திய யூனியன் பிரதேசமான அந்தமான் மற்றும் நிக்கோபார் தீவுகளின் தீவான பரட்டாங்கு தீவுக்கு மேற்கில் அமைந்துள்ளது.  
## நிர்வாகம்
அரசியல் ரீதியாக பரட்டாங்கு தீவும் போனிங் தீவும், ரங்கத் தாலுகாவின் ஒரு பகுதியாகும். போர்ட் அன்சன் தீவு என்றும் இத்தீவு அழைக்கப்படுவதுண்டு.  
## சுற்றுலா
கிளி தீவு எனப்படும் பேரட்டு தீவு இங்குள்ள ஒரு பிரபலமான சுற்றுலா தலமாகும். இது பரட்டாங் படகுத்துறைக்கு அருகில் அமைந்துள்ள சிறிய மக்கள் வசிக்காத தீவாகும். சுற்றுலாப் பயணிகளை கவர்ந்திழுக்கும் நிகழ்வு என்னவென்றால் இந்த தீவுக்கு ஒவ்வொரு மாலையிலும் யும் ஆயிரக்கணக்கான கிளிகள் வருகின்றன.
# ஜேம்சு தீவு (அந்தமான் நிகோபார் தீவுகள்)

**ஜேம்சு தீவு** (James Island) அந்தமான் தீவுகள் கூட்டத்தில் ஒன்றாகும். இது இந்தியாவின் அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேரிலிருந்து வடக்கே 30 கிலோ மீட்டர் தொலைவில் அமைந்துள்ளது .  

## நிலவியல்
நேப்பியர் விரிகுடாத் தீவுகளுக்குச் சொந்தமானது இத்தீவு ஷோல் விரி குடாவின் வடக்கே அமைந்துள்ளது.  

## நிர்வாகம்
அரசியல் ரீதியாக, ஜேம்சு தீவு, அண்டை பகுதியான நேப்பியர் விரிகுடா தீவுகளுடன், பெரார்குஞ்ச் வட்டத்தின் ஒரு பகுதியாகும்.
# அதனா ஒப்பந்தம்



**அதனா ஒப்பந்தம்**(The Adana Agreement) (;;) was an agreement made between துருக்கி மற்றும் சிரியா நாடுகளுக்கிடையில் 1998 ஆம் ஆண்டில் குர்திசுத்தான் தொழிலாளர் கட்சியை சிரியாவிலிருந்து வெளியேற்றுவது தொடர்பாக ஏற்பட்ட ஒரு ஒப்பந்தம் ஆகும்.  

## பின்னணி
சிரியா மற்றும் துருக்கி ஆகிய நாடுகளுக்கிடையே ஒரு கடினமான உறவு நிலவி வந்தது. வரலாற்று காலத்திலிருந்து சிரிய கத்தே மாகாணம், யூப்ரடீஸ் - டைகிரிஸ் நதி அமைப்பின் மிகைநீர்ப்போக்கு தொடர்பான சச்சரவுகள் ஆகியவை காரணமாக இந்த கடினமான உறவு நிலவி வந்தது எனலாம். ஆகவே இந்த நாடுகள் எதிரெதிர் அணிகளில் சார்ந்து நின்று பனிப்போர் சூழலைக் கொண்டிருந்தன. துருக்கி வட அத்திலாந்திய ஒப்பந்த அமைப்புடனும், சிரியா சோவியத் ஒன்றியத்துடன் நெருக்கமாகவும் இருப்பதாக வெளிக்காட்டிக் கொண்டன.  

1980கள் மற்றும் 1990களில், சிரியா - துருக்கி தொடர்புகள் குர்திசுத்தான் தொழிலாளர் கட்சியின் நிறுவன முகாம்களையும், அதன் தலைவர் அப்துல்லா ஓசுலானையும் தனது பிராந்தியப் பகுதிகளுக்குள் அனுமதித்ததன் விளைவாக மிகவும் நெருக்கடிக்கு ஆளாயின எனலாம். குர்திசுத்தான் தொழிலாளர் கட்சி ஒரு சுயேச்சதிகாரம் கொண்ட, துருக்கியின் ஆட்சிப்பகுதிக்குள் உள்ள பரப்புகளையும் உள்ளடக்கிய குர்திசுத்தானை குர்திஷ் - துருக்கிய சச்சரவிற்குப் பிந்தைய துருக்கிய அரசாங்கத்திற்கெதிராக உருவாக்க விரும்பியது.  

சிரியா தொடக்கத்தில் துருக்கிய கோரிக்கைகளைப் புறக்கணித்தது. ஆனால், குறிப்பிடத்தக்க சமரச முயற்சிகளுக்குப் பின்னர் பகுதியளவிற்கு, அதாவது குர்திசுத்தான் தொழிலாளர் கட்சியின் இருப்பு குறித்து துருக்கிய வேண்டுகோள்களில் பகுதியளவிற்கு உடன்பட ஒத்துக்கொண்டது. ஒப்பந்தத்தின் போக்கில், சிரிய அரசு ஓசுலானை துருக்கிய அதிகாரிகள் வசம் ஒப்படைக்காமல் தமது நாட்டிலிருந்து வெளியேறச் செய்தது.  

ஓசுலானின் புறப்பாட்டிற்குப் பிறகு, சிரியா தனது பிராந்திய எல்லைக்குள்ளிருந்து இன்னும் வெளியேறாமல் இருந்த அந்த அமைப்பினரை சுட்டுததள்ளினர்.  

துருக்கியின் "பாதுகாப்பையும் ஸ்திரத்தன்மையையும் பாதிக்கும்" என்று கருதப்படும் எந்தவொரு செயலையும் சிரியா அனுமதிக்காது. அவ்வாறான செயல்பாட்டில் ஈடுபடும் குழுவிற்கு எந்தவொரு நிதி அல்லது பொருள் ஆதரவையும் அதன் பிரதேசத்தின் வழியாக வழங்க இது அனுமதிக்காது. சிரியா குர்திசுத்தான் தொழிலாளர் கட்சியின் புதிய முகாம்களை நிறுவவோ, அதன் எல்லைகளுக்குள் வணிக நடவடிக்கைகளில் பங்கேற்கவோ அனுமதிக்காது.சிரியா குர்திசுத்தான் தொழிலாளர் கட்சியை ஒரு 'பயங்கரவாத அமைப்பு' என்று அங்கீகரித்து அதன் அனைத்து நடவடிக்கைகளையும், அதனுடன் தொடர்புடைய எந்தவொரு குழுக்களின் நடவடிக்கைகளையும் சிரிய மண்ணில் தடை செய்யும்.  
குர்திசுத்தான் தொழிலாளர் கட்சியின் உறுப்பினர்களை சிரியா வழியாக மூன்றாம் நாடுகளுக்கு செல்ல சிரியா அனுமதிக்காது.அப்துல்லா ஓசுலானை மீண்டும் தனது எல்லைகளுக்குள் நுழைய சிரியா அனுமதிக்காது. இந்த கோரிக்கைகளை நிறைவேற்ற சிரியா தவறிவிட்டால், சிரியா-துருக்கி எல்லை வழியாக சிரியாவிற்கு 5 கி.மீ தொலைவில் குர்திசுத்தான் தொழிலாளர் கட்சிக்குத் தொடர்புடையவர்கள் என சந்தேகப்படும் நபர்களை துரத்த துருக்கிக்கு உரிமை உண்டு.  

இந்த ஒப்பந்தத்தின் மிக முக்கிய நோக்கமானது சிரிய - துருக்கிய இரு தரப்பு உறவுகளை மீட்டமைப்பதாகும்.
# யு சான்


**யு சான்** (Yu Shan) என்பது தைவானின் கடல் மட்டத்திலிருந்து 3,952 மீ (12,966 அடி) உயரத்திலுள்ள மிக உயரமான மலையாகும். யப்பான் ஆட்சிக் காலத்தில் இது நிட்டிகா மலை என அழைக்கப்பட்டது. மேலும் ஜேட் மலை எனவும், யு மலை எனவும் அழைக்கப்படுகிறது. இது கம்சாத்கா தீபகற்பத்திற்கு வெளியே மேற்கு பசிபிக் பிராந்தியத்தில் மிக உயரமான இடமாகும். யுசான் மற்றும் சுற்றியுள்ள மலைகள் யுசான் மலைத்தொடரைச் சேர்ந்தவை. இப்பகுதி ஒரு காலத்தில் கடலில் இருந்தது; பிலிப்பீன்சு கடல் தட்டு மீது யூரேசிய தட்டு மோதியதின் காரணமாக அது தற்போதைய உயரத்திற்கு உயர்ந்தது.  
எஞ்சியிருக்கும் இரண்டு மரங்கள்]]  

மலைகள் இப்போது யுசான் தேசியப் பூங்காவாக பாதுகாக்கப்பட்டுள்ளன. தேசியப் பூங்கா தைவானின் மிகப்பெரிய, மிக உயர்ந்த மற்றும் விரைவில் அணுகக்கூடிய தேசிய பூங்காவாகும். இது தைவானில் மீதமுள்ள மிகப்பெரிய வனப்பகுதியைக் கொண்டுள்ளது. மேலும் அதன் பழமையான காடுகள் மற்றும் விலங்கின பன்முகத்தன்மைக்கு பெயர் பெற்றது. இதில் பல உள்ளூர் இனங்களும் அடங்கும். 2009 சூலை 21 அன்று, இயற்கையின் ஏழு புதிய அதிசயங்கள் வாக்களிப்பு பிரச்சாரத்தில் 28 இறுதிப் போட்டிகளில் ஒன்றாக இது தேர்ந்தெடுக்கப்பட்டது. வாக்கெடுப்பின் முடிவில் 77 இடங்களில் முதல் சுற்று வாக்களிப்பு பட்டியலில் "மலைகள் மற்றும் எரிமலைகள்" பிரிவில் அது முதலிடத்தைப் பிடித்தது.  

## புவியியலும், புவியியலும்
தைவான் தீவு இரண்டு தட்டுப் புவிப்பொறைக் கட்டமைப்பில் அமைந்துள்ளது - யூரேசிய தட்டு மற்றும் பிலிப்பீன்சு கடல் தட்டு . "சமீபத்தில்" தாமதமாக பாலியோசோயிக் (சுமார் 250 மில்லியன் ஆண்டுகளுக்கு முன்பு) இருந்தபோதும், இங்குள்ள நிலம் இன்னும் சில்ட் மற்றும் மணல் அடுக்கிய ஒரு வண்டல் கடற்பரப்பாக இருந்தது. இரண்டு தட்டுகளும் ஒன்றுக்கொன்று அழுத்தத் தொடங்கியதும், நிலம் வளைந்து, வளைந்து, நிலப்பரப்பை உருவாக்கியது - ஒப்பீட்டளவில் சிறிய தீவில் (உலகின் 38 வது பெரிய) கடல் மட்டத்திலிருந்து 3,000 மீ (9,800 அடி) க்கும் அதிகமான 165 மலைகளை உருவாக்கியது.  

வெப்பமண்டல கடக ரேகையின் மிக உயர்ந்த புள்ளியையும், அட்சரேகை வட்டத்தின் ஒரே புள்ளியையும் குவாட்டர்னரி பனிப்பாறைக்கு எந்த ஆதாரமும் இல்லாததில் யு சான் குறிப்பிடத்தக்கது . பதினேழாயிரம் ஆண்டுகளுக்கு முன்பு தைவானின் மிக உயர்ந்த மலைகள் முழுவதும் நிரந்தர பனிக்கட்டிகளாக இருந்தன.  

தைவானின் கிழக்கு கடற்கரையில் கடல் ஆழமானது. உண்மையில், நீர்மூழ்கிக் கப்பல் பசிபிக் பெருங்கடலுக்கு 1:10 என்ற தரத்தில் மூழ்கின்றன. மேலும் கடல் 4,000 மீ (13,100 அடி)க்கும் அதிகமான ஆழத்தை கடற்கரையிலிருந்து 50 கிமீ (30 மைல்) அளவில் உள்ளது.  

பரந்த காட்சிகள், ஒன்றுடன் ஒன்று இணைந்த மலைகள், ஆழமான, கீழிறங்கும் பள்ளத்தாக்குகளுடன், யு சான் தேசியப் பூங்கா அதன் இயற்கைக்காட்சி, சூரிய உதயம், சூரிய அஸ்தமனம், புவியியல் அம்சங்கள் மற்றும் மேகங்களின் காட்சிகள் ஆகியவற்றால் நன்கு அறியப்பட்டிருக்கிறது. மேகங்களின் கடல் பெரும்பாலும் பள்ளத்தாக்குகளை நிரப்புகிறது. சந்தேகத்திற்கு இடமின்றி, யு சான் பூங்காவின் மைய புள்ளியாகும்.  

## மலையேற்றம்

இந்த மலை தைவானிய மலை ஏறுபவர்களுக்கு மிகவும் பிடித்த ஒன்றாக இருக்கிறது. சர்வதேச அளவில் மலையேற்றம் செய்பவர்களுக்கு 4 வது இடத்திலும், ஆசிய அளாவில் 3வது இடத்திலும் இது இருக்கிறது. இந்தோனேசியாவிலுள்ள புன்கக் ஜெயா (4,884 மீ [16,024 அடி]) , மலேசியாவின் கிகினபாலு மலை (4,095 மீ [13,435 அடி)) ஆகியவற்றுக்குப் பிறகு "ஆசிய முத்தொகுப்பு" நடைபயணம் அனுபவத்தை இம்மலை உருவாக்குகிறது.
# பெய்ஜிங் இயற்கை வரலாற்று அருங்காட்சியகம்


**பெய்ஜிங் இயற்கை வரலாற்று அருங்காட்சியகம்** (Beijing Museum of Natural History) என்பது சீன மக்கள் குடியர்சின் தலைநகரமான பெய்ஜிங்கில் அமைந்துள்ள முதல் பெரிய அளவிலான இயற்கை வரலாற்று அருங்காட்சியகமாகும். இது சீனாவில் மிகவும் பிரபலமான இயற்கை வரலாற்று அருங்காட்சியகமாகும் . இது 1951 ஆம் ஆண்டில் **தேசிய வரலாற்று வரலாற்று அருங்காட்சியகமாக** நிறுவப்பட்டது. அதன் பெயர் 1962 இல் பெய்ஜிங் இயற்கை வரலாற்று அருங்காட்சியகமாக மாற்றப்பட்டது.  

அருங்காட்சியகம் மொத்தம் 24,000 சதுர மீட்டர் பரப்பளவைக் கொண்டுள்ளது. அவற்றில் 8,000 சதுர மீட்டர் பரப்பளவில் பொருட்கள் காட்சிக்கு வைக்கப்படுள்ளது. 200,000க்கும் மேற்பட்ட மாதிரிகள் உள்ளன. முக்கிய காட்சி பகுதி தியான் ஜியாபிங் கட்டிடத்தின் சேகரிப்பில் தொல்லுயிரியல், பறவையியல், பாலூட்டிகள் , முதுகெலும்பிலிகள் போன்றவை உள்ளன. மேலும் டைனோசரின் புதைபடிவங்களும், அவற்றின் எலும்புக்கூடுகளின் முக்கிய தொகுப்பும் இதில் அடங்கும். அருங்காட்சியகம் இந்த பகுதிகளில் குறிப்பிடத்தக்க அறிவியல் ஆராய்ச்சியில் ஈடுபடுகிறது.
# இந்து ஷாகி



**இந்து ஷாகி (Hindu Shahi)** அல்லது **காபூல் ஷாகி** (பொ.ச. 850-1026) என்பது ஒரு இந்து வம்சமாகும். இது காபூல் பள்ளத்தாக்கு (கிழக்கு ஆப்கானித்தான்), காந்தார தேசம் (நவீனகால பாக்கித்தான்), இன்றைய வடமேற்கு இந்தியா ஆகியவற்றில் இந்திய துணைக் கண்டத்தில் இடைக்காலத்திலிருந்தது. இதன் ஆட்சியாளர்களைப் பற்றிய விவரங்கள் வரலாற்றாசிரியர்கள், நாணயங்கள் கல் கல்வெட்டுகள் ஆகியவற்றிலிருந்து ஆராய்ச்சியாளர்களால் சேகரிக்கப்பட்டுள்ளன. ஏனெனில் இவர்களின் வரலாற்றின் ஒருங்கிணைந்த கணக்கு எதுவும் கிடைக்கவில்லை.  

## வரலாறு
கலீபா அல்-மமுன் தலைமையிலான அப்பாசியக் கலீபகம் பொ.ச. 815இல் துர்க் ஷாஹி இராச்சியத்தை தோற்கடித்தது. இந்த தோல்விக்குப் பிறகு, துருக்கிய ஷா இசுலாமிற்கு மாற வேண்டியிருந்தது. மேலும் ஆண்டு அடிப்படையில் 1.500.000 திர்ஹாம்களையும், அப்பாசியர்களுக்கு அடிமைகளையும் அளிக்க வேண்டியிருந்தது. இந்த காபூல் ஷாகிகள் தோல்விகளாலும், வருடாந்திர கொடுப்பனவுகள் காரணமாகவும் ஒரு அரசியல் பேரழிவைச் சந்தித்தனர். இறுதியில், பொ.ச. 850-ல் பிரபலமற்ற காபூல் ஷா லகதுர்மன் என்பவரின் நிலை, கல்லர் என்று அழைக்கப்படும் அவரது அமைச்சரால் அகற்றப்பட்டது. இது மற்றொரு காபூல் ஷாகி வம்சத்திற்கு வழிவகுத்தது. இந்த புதிய வம்சத்தை அரேபியர்கள் "இந்து ஷாகி" என்று அழைத்தனர். இந்த ஷாகி இராச்சியம் காபூல் பள்ளத்தாக்கு மற்றும் காந்தாராவைக் தனது பகுதிகளாகக் கொண்டிருந்தது.  

870 இல், கல்லர் மன்னர் காபூல் நகரத்தை இழந்தார். உள்ளூர் சபாரித்துகளால் அவர் அங்கிருந்து இடம்பெயர்ந்தார். இது எமிர் யாகூப் பின் லெய்தால் சாபர் என்பவரால் ஆளப்பட்டது. உள்ளூர் சபாரித்துகள் மற்றும் சமானித்துகளின் தொடர்ச்சியான வெற்றிகளின் காரணமாக, அவர் தனது தலைநகரை 870 இல் சிந்துவின் கரையில் அமைந்துள்ள உதபந்தபுரத்திற்கு (வைகுந்தம் அல்லது குந்தம் என்றும் அழைக்கப்பட்டது.) மாற்றினார். இந்தத் தோல்வி குறுகிய காலமே நீட்டித்தது. கி.பி 879 இல் இந்து ஷாகி நகரத்தை மீண்டும் கைப்பற்றியது. இப்பகுதியில் சமானித்துகள் விரிவாக்கம் காரணமாக இந்த வெற்றி குறுகிய காலமே இருந்தது, இது இறுதியில் கி.பி 900 இல் காபூலில் இறுதி ஷாஹி ஆட்சிக்கு வழிவகுத்தது. காந்தாரம் மற்றும் பஞ்சாபின் பிற பகுதிகளில் இந்து ஷாஹி வலுவாக இருந்தது.
# ராம்நாதி


**ராம்நாதி கோயில்** *(Ramnathi)* கோவாவின் பாண்டிவேடிலுள்ள ராம்நாதீமில் அமைந்துள்ளது. கவுட சாரஸ்வத் பிராமணர் (ஜி.எஸ்.பி) சமூகத்தைச் சாா்ந்தவா்கள் மற்றும் வைசியர்கள் இக்கோவிலின் முதன்மை வழிபாட்டாளர்கள் ஆவர். மற்ற கோன் பிராமண கோயில்களைப் போலவே, ராம்நாத்தியும் பஞ்சைத்தன்யா முறையை உள்ளடக்கியது. எனவே, இந்த கோவிலில் 5 முக்கிய தெய்வங்கள் உள்ளன. ஸ்ரீராமநாத் முதன்மை தெய்வமாகவும், சாந்தேரி, காமாட்சி, இலட்சுமி நாராயணன், கணபதி, பீட்டல் மற்றும் காலபைரவா் உள்ளிட்ட பிற குடும்ப தெய்வங்களும் உள்ளனர்.  
## புராணக் கதை
ஸ்ரீராமநாத் தெய்வம் முதலில் இராமேஸ்வரத்தில் 3000 ஆண்டுகளுக்கு முன்பு இராமனால் நிறுவப்பட்டது. இராமர் சீதையுடன் இலங்கையிலிருந்து திரும்பி வந்தபோது, இ​​ராவணனைக் கொன்றதால், பிராமணனைக் கொன்ற பாவத்தைப் போக்க சிவனை வணங்க முடிவு செய்தார். எனவே ஒரு சிவலிங்கத்தை நிறுவி இராமர் அதை வணங்கினார். சிவபெருமான் வந்து இராமரை குரு கோரக்ஷ்நாத்துக்கு அனுப்பினார். இங்கு 12 பாந்த்கள் உள்ளன, மேலும் பந்தில் ஒன்று ராமரிடமிருந்து தொடங்கியது. இது ராமநாத் என்று அறியப்பட்டது  

## வரலாறு
கோவாவில் உள்ள ராம்நாத்தின் அசல் கோயில், கோவாவின் சால்செட்டில் லவுட்டோலிமில் அமைந்துள்ளது. ராம்நாதியின் சிலை 16 ஆம் நூற்றாண்டில் அப்போதைய போர்த்துகீசிய அதிகாரிகளால் அதன் அழிவைத் தடுப்பதற்காக தற்போது உள்ள இடத்திற்கு மாற்றப்பட்டது. மே 2011 இல் ராம்நாதி கோயில் 450 ஆண்டுகள் நிறைவடைந்தது.  

## தெய்வங்கள்
கோயிலின் பிரதான தெய்வம் ராம்நாத். ராம்நாத் பிரதான தெய்வம் என்பதால், இந்த கோயில் ராம்நாதி என்று அழைக்கப்படுகிறது. ராம்நாத் என்ற பெயர் கடவுளான இராமரின் பெயா். எ.கா. சிவன்.கூடுதலாக, இந்த கோவிலில் ரிவோனாவைச் சேர்ந்த சாந்தேரி (சாந்ததுர்கா) மற்றும் லூடோலிமில் இருந்து காமாட்சி தேவி சிலைகள் உள்ளன. ஸ்ரீ லட்சுமி நாராயண் ஸ்ரீ சித்தநாத் (கணேஷ்), ஸ்ரீபெட்டல் மற்றும் ஸ்ரீகாலபைரவா் ஆகியோரின் சிலை உள்ளது. இது ராம்நாதி பஞ்சைத்தன்யாவினை நிறைவு செய்கிறது.
# செருவதூர் மகாதேவர் கோயில்


**செருவதூர் மகாதேவர் கோவில்***(Cheruvathur Mahadeva Temple)* கேரளாவின் திருச்சூர் மாவட்டத்தில் குன்னங்குளம் என்னும் ஊரில் அமைந்துள்ளது.இக்கோவிலின் முதன்மை தெய்வமான சிவனின் கருவறை கிழக்கு நோக்கி அமைந்துள்ளது.இக்கோவிலின் மூலவர் சிலையைப் பரசுராம முனிவர் நிறுவியதாக நாட்டுப்புறக்கதைகள் கூறுகின்றன. இக்கோவில் கேரளாவில் உள்ள 108 முக்கிய சிவத்தலங்களில் ஒன்றாகும். கேரளாவிலுள்ள பெரும்பாலான இந்துக் கோவில்களின் தோற்றம் குறித்து பல புராணக்கதைகள் கூறப்படுகின்றன. அவற்றுள் செருவதூர் மகாதேவர் குறித்த மிகவும் பிரபலமான புராணக்கதைகளில் ஒன்று கேரளாவில் பரசுராமரால் நிறுவப்பட்டதாக கூறப்படும் 108 சிவன் கோவில்களில் இதுவும் ஒன்று என்பதாகும். இக்கோவிலின் மகாதேவர் செருவத்தூரப்பன் என்று அழைக்கப்படுகிறார்.கிழக்கு நோக்கி அமைந்துள்ள இக்கோவிலின் கருவறை வட்ட வடிவத்தில் செப்புக்கூரையுடன் உள்ளது.  

## அமைந்துள்ள இடம்
இக்கோவில் குன்னம்குளம் நகரத்திலிருந்து 1 கி.மீ தூரத்தில் செருவதூரில் அமைந்துள்ளது.  

## கோவில் படங்கள்
# அபுசிர்



**அபுசிர்** (**Abusir** ( பழைய எகிப்து இராச்சிய காலத்தில் கீழ் எகிப்தில் இருந்த நகரம் ஆகும். இந்நகரம் பண்டைய எகிப்தியக் கடவுள்களான ஒசிரிசுவின் இருப்பிடம் ஆகும். பழைய எகிப்திய இராச்சியத்தை ஆண்ட் ஐந்தாம் வம்சத்தவர்கள் காலத்தில், அபுசிர் நகரத்தின் மேற்கில் இறந்த மன்னர்களின் கல்லறைகள் மற்றும் பிரமிடுகள் எழுப்பப்பட்டது.  
19ஆம் நூற்றாண்டில் இறுதியில் அபுசிர் நகரத்தின் தொல்லியல் அகழாய்வில் பழைய எகிப்திய இராச்சிய காலத்திய அபுசிர் பாபிரஸ் காகிதத் துண்டுகள் கண்டுபிடிக்கப்பட்டது.  

கள்]]  

அபுசிர் தொல்லியல் மேட்டில் பழைய எகிப்து இராச்சியத்தை ஆண்ட ஐந்தாம் வம்சத்தவர்களின் 14 பிரமிடுகள் கண்டுபிடிக்கப்பட்டுள்ளது. அவைகளில் பெரும்பாலும் படிகள் பிரமிடுகள் ஆகும்.  

### பெரிய பிரமிடுகள்
- நெபெரிர்கரே கலை பிரமிடு, அபுசிரின் மிக உயர்ந்த பிரமிடு
- நியுசெரேரே பிரமிடு
- மன்னர் சகுராவின் பிரமிடு

### சிறிய பிரமிடுகள்
- முற்றுப்பெறாத நெபரெப்பிரே பிரமிடு
- இராணி கென்கௌஸ் பிரமிடு
- முற்றுப்பெறாத மன்னர் செப்சேஸ்கரே பிரமிடு
- லெப்சியஸ் பிரமிடு </ref>
### மஸ்தபாக்கள் அல்லது நித்திய வீடுகள்
- பிதாசெப்சசின் மஸ்தபா
- இளவரசன் நக்தகரேவின்

### தெற்கு அபுசிர் கல்லறைகள்
- மூன்றாம் வம்ச மன்னர் இட்டியின் கல்லறை
- எகிப்தின் மூன்றாம் வம்ச பூசாரி ஹெடேப்பியின் கல்லறை
- நான்காம் வம்ச பூசாரி காபேரின் கல்லறை
- ஐந்தாம் வம்ச பூசாரி ரகோதேப்பின் கல்லறை
- ஐந்தாம் வம்ச முடிவின் பூசாரி பெதேக்தியின் கல்லறை
- ஆறாம் வம்ச மன்னர் குவார் மற்றும் அவரது மகனின் கல்லறை
- தேரோட்டியின் குடைவரை கல்லறை

### கோயில்
இரண்டாம் ராமேசஸ் நிறுவிய 500 நீளமுள்ள சுண்ணாம்புக்கல்லால் கட்டிய கோயில் அபுசிர் நகரத்தில் கண்டெடுக்கப்பட்டது.  

## 2011-இல் கொள்ளையடிக்கப்பட்ட களங்கள்
அபுசிர், சக்காரா, தச்சூர் தொல்லியல் களங்களின் நினைவுச்சின்னங்கள், 2011-இல் கிளர்ச்சியாளர்களால் கொள்ளையடிக்கப்பட்டது.மம்மிகள் போன்ற தொல்பொருள் கொள்ளை நிகழ்வுகள் 2013 வரை நடைபெற்றது.  

## தட்ப வெப்பம்

## இதனையும் காண்க
- பண்டைய எகிப்திய நகரங்கள்
# கோலிபுரூக் தீவு


**கோலிபுரூக் தீவு** *(Colebrooke Island )* அந்தமான் தீவுகளைச் சேர்ந்த ஒரு தீவாகும். இத்தீவு இந்திய யூனியன் பிரதேசமான அந்தமான் மற்றும் நிக்கோபார் தீவுகளின் ஒருபகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேயரிலிருந்து 63 கி.மீ. (39 மைல்) வடக்கில் கோலிபுரூக் தீவு அமைந்துள்ளது. ஆர்க்கிபால்ட் பிளேயருடன் சேர்ந்து இப்பகுதியை ஆய்வு செய்த காரணத்தால் இராபர்ட் ஐடு கோலிபுரூக்கின் பெயர் இத்தீவுக்கு சூட்டப்பட்ட்து.  
## புவியியல்
பரட்டாங்கு தீவுக்கு கிழக்கில் உள்ள கோலிபுரூக் தீவு கிழக்கு பரட்டாங்கு தீவுக்குழுவுக்கு சொந்தமானதாகும்.  
## நிர்வாகம்
அரசியல் ரீதியாக கோலிபுரூக் தீவும் கிழக்கு பரட்டாங்கு தீவுக்குழுவும் ரங்கத் தாலுகாவின் ஒரு பகுதியாகும்.
# நேபாளத் திரைப்படத்துறை


## வரலாறு
முதல் நேபாள மொழித் திரைப்படமான 'சத்ய ஹரிச்சந்திரா' என்ற திரைப்படம் இந்தியாவின் கொல்கத்தாவிலிருந்து தயாரிக்கப்பட்டு செப்டம்பர் 14, 1951 ஆம் ஆண்டு திரையிடப்பட்டது. நேபாள நாட்டில் முதல் முதலில் மாட்சிமை நேபாள அரசாங்கத்தின் தகவல் துறையால் தயாரிக்கப்பட்ட 'ஆமா' என்ற திரைப்படம் அக்டோபர் 7, 1964 அன்று வெளியிடப்பட்டது. இந்த திரைப்படத்தை ஹிரா சிங் காத்ரி என்பவர் இயக்கியுள்ளார், துர்கா ஸ்ரேஸ்தா மற்றும் சைத்யா தேவி ஆகியோரால் எழுதப்பட்டது. இப் படத்தில் நடித்த நடிகர்கள் சிவசங்கர் மனந்தர், புவன் சந்த், சைத்யா தேவி மற்றும் பசுந்தரா பூசல் ஆகியோர் நேபாளி திரைப்படத்துறையில் முதல் நடிகர்களாக கருதப்படுகிறார்கள்.
# செரினியன் பெண்மான்



கிரேக்கத் தொன்மங்களில், குறிப்பிடப்படும் **செரினியன் பெண்மான்** (*Ceryneian Hind*, *Kerynitis elaphos,* லத்தீன்: *Elaphus Ceryniti* கள்), என்பது ஒரு தொன்மவியல் உயிரினமாகும். இது கிரேக்கத்தின், செரினியாவில் வாழ்ந்ததாக குறப்பட்டது. இது ஒரு பெரிய அளவிலான பெண் மானாகும். இது காளையை விட பெரியது. தங்க கொம்புகளையுடையது, இதன் கொம்புகள் கலைமனின் கொம்களை ஒத்தவை. குளம்புகள் வெண்கலம் அல்லது பித்தளையால் ஆனவை. மிக வேகமாக ஓடக்கூடியது. இது **ஆர்ட்டிமிஸ்** என்ற தேவதையின் உடமையாகவும் இருந்தது. இதைப் பிடித்து வருவது ஹெராக்ளிசுக்கு வழங்கப்பட்ட மூன்றாவது வேலை ஆகும்.  

இதற்கான பிற பெயர்களும் விளக்கங்களும்: தங்கக் கொம்புகள் கொண்ட கூடிய டோ, கோல்டன்-ஹார்ன்ட் பெண் மான், பர்ஹாசியன் ஹிண்ட், மேனலஸின் வேகமான பெண் மான் மற்றும் மேனலஸின் மிருகம். பிரேசர் கூறுகையில், செரினைட்ஸ் நதியிலிருந்து இதற்கு பெயர் வந்தது, "இது ஆர்கேடியாவில் தோன்றி அக்கீயா வழியாக கடலுக்குள் பாய்கிறது".  

ஒரு பாரம்பரியத்தின் படி, ஆர்ட்டெமிசு தேவதை ஐந்து செரீனிய பெண் மான்களின் வலிமைமிக்க மந்தையானது பர்ஹேசிய மலையின் அடிவாரத்தில் "கறுப்பு-கூழாங்கல் அனாரஸ்" கரையிலிருந்து வெகு தொலைவில் விளையாடுவதைக் கண்டார். ஆர்ட்டெமிஸ் அவற்றின் பின்னங்கால்களால் மிகவும் ஈர்க்கப்பட்டார், அவற்றில் நான்கை தனது தங்கத் தேருக்கு பூட்டி, தங்கக் கடிவாளங்களை போட்டார். ஆனால் ஹெராக்கிள்ஸின் எதிர்கால வேலைக்காக என்று வேண்டுமென்றே ஒன்றை செரீனிய மலைக்கு தப்பிச்செல்ல அனுமதித்தார். இந்த மான் செரீனியாவில் இருந்தபோது, திராட்சைத் தோட்டங்களிலிருந்து விவசாயிகளைத் துரத்தியது. "டெய்கீட் [என்னை] ஆர்ட்டெமிசுக்கு அர்ப்பணித்தார் 'என்று பெண்மான் கூறியதாக கல்வெட்டில் கூறப்படுகிறது." இதன் புனிதத்தன்மை காரணமாக, ஹெராக்கிள்ஸ் இந்த பெண்மானுக்கு தீங்கு விளைவிக்க விரும்பவில்லை, எனவே ஓனோவிலிருந்து ஹைபர்போரியா வரை, ஆர்ட்டெமிசியஸ் என்ற மலைவரை (ஆர்கோலிஸை மாண்டினியாவின் சமவெளியில் இருந்து பிரிக்கும் ஒரு மலை) கடைசியாக லாடன் நதிக்கு அருகில் இதைக் கைப்பற்றும் வரை. ஒரு ஆண்டுக்கும் மேலாக துரத்திச் சென்றார்.  

யூராகிடிஸ் கூறுகையில், ஹெராக்கிள்ஸ் பெண்மானைக் கொன்று ஆர்ட்டெமிஸுக்குக் கொண்டு வந்தார். என்கிறார். மற்றொரு பாரம்பரிய கதையில், இது தூங்கும்போது வலைபோட்டு பிடித்தார் அல்லது அதை கீழே ஓட்டினார் என்று கூறப்படுகிறது. மற்றொரு கூற்றில், அது லாடன் நதியைக் கடப்பதற்கு சற்று முன்பு அதை ஒரு அம்பால் வீழ்த்திக் கொன்றார் எனப்படுகிறது. பிரிதொரு கூற்றின்படி ஹெராக்கிள்ஸ் மெல்லிய அம்பு ஒன்றை எடுத்து செலுத்தி, மானின் முன்கால்கள் இரண்டையும் தளை செய்தார். பின்னர் ஆர்ட்டெமிஸ் தேவதை மற்றும் அப்பல்லோவுக்கு ("மான் அந்த தெய்வங்களின் கோயிலில் தஞ்சமடைந்த நிலையில்" ) மானை பிடிக்க வந்த காரணம் குறித்து விளக்கமளித்து, மானுக்கு எந்த ஆபத்தையும் ஏற்படுத்தமாட்டேன் என்ற பின்னர் அதை யூரிஸ்டியசிடம் உயிரோடு கொண்டு செல்ல அனுமதிக்கப்பட்டார். இவ்வாறு எர்குலிஸ் மைசீனாவில், தனது மூன்றாவது பணியை நிறைவு செய்தார்.  

## கலை
# அமரவிளா இராமேசுவரம் மகாதேவர் கோயில்


**அமரவிளா இராமேசுவரம் சிறீ மகாதேவர் கோயில்** (Amaravila Rameswaram Sri Mahadeva Temple) என்பது சிவனுக்கு அமைக்கப்பட்ட ஒரு பழங்கால இந்துக் கோயில் ஆகும். இது இந்தியாவின் கேரள மாநிலத்தில் திருவனந்தபுரம் மாவட்டத்தில் உள்ள நெய்யாற்றிங்கரை வட்டத்தின் அமரவிளாவில் நெய்யாறு கரையில் அமைந்துள்ளது. கோயிலின் பிரதான தெய்வம் மேற்கு நோக்கி இராமேசுவரத்தை எதிர்கொள்ளும் வகையில் அமைந்துள்ளது. இந்தக் கோயில் கேரளாவின் 108 சிவ ஆலயங்களில் ஒன்றாகும். இந்தக் கோயில் பரசுராமரால் நிறுவப்பட்டுள்ளது என்று நம்பப்படுகிறது. அமரவிளா கிராமத்தில் உள்ள நெய்யாற்றிங்கரை நகரத்திலிருந்து 6 கி.மீ தூரத்தில் இந்த கோயில் அமைந்துள்ளது. 108 சிவாலய தளத்தில் உள்ள இரண்டு இராமேசுவரம் கோயில்களில் இதுவும் ஒன்றாகும். கொல்லம் இராமேசுவரம் மகாதேவர் கோயில் இரண்டாவது இராமேசுவரம் கோயில். இந்த கோயில் கொல்லம் நகரில் அமைந்துள்ளது.
# ஆனந்தவல்லீஸ்வரம் ஸ்ரீ மகாதேவர் கோயில்

**ஆனந்தவல்லீஸ்வரம் ஸ்ரீ மகாதேவர் கோயில்** *(Anandavalleeshwaram Sri Mahadevar Temple)* இந்தியாவின் கேரளாவில் கொல்லம் நகரில் உள்ள பண்டைய இந்துக் கோவில்களில் ஒன்றாகும். சிவபெருமானும் ஆனந்தவள்ளியும் இக்கோயிலின் முக்கிய தெய்வங்களாகும். நாட்டுப்புறக் கதைகளின்படி, பரசுராம முனிவர் சிவன் சிலையை நிறுவியுள்ளார். கேரளாவில் உள்ள 108 புகழ்பெற்ற சிவன் கோயில்களில் இந்த கோயிலும் ஒன்றாகும். இது கொல்லம் நகரத்தின் முக்கிய இடமான ஆனந்தவல்லீஸ்வரத்தில் அமைந்துள்ளது, இது கொல்லம் ஆட்சியர் அலுவலக்த்தின் மேற்குப் பகுதியில் அமைந்துள்ளது.  

## முக்கியத்துவங்கள்
ஆனந்தவல்லீஸ்வரம் ஸ்ரீ மகாதேவர் கோயிலின் பிரதான கருவறை 1200 ஆண்டுகள் பழமையானது. இது தேக்கு மரத்தில் கட்டப்பட்டது. ஸ்ரீ கிருஷ்ணன், மகா விஷ்ணு, பூமி தேவி மற்றும் லட்சுமி தேவி ஆகிய தெய்வங்களைக் கொண்ட இந்தியாவில் உள்ள ஒரே இந்து கோயில் இது ஒரு கட்டமைப்பின் கீழ் (கருவறை) சிலைகளாக புனிதப்படுத்தப்பட்டுள்ளது. இந்த கோயில் கொல்லம் நகரில் அமைந்துள்ளது.  
கேரளத்தின் 108 சிவன் கோயில்களில் கொல்லம் ஆனந்தவல்லீஸ்வரம் கோயில் ஒன்றாகும் என்றும் இது சிவன் அர்ப்பணிக்கப்பட்ட முனிவர் பரசுராமா் நிறுவியுள்ளாா் என்றும் நம்பப்படுகிறது. கொல்லம் நகரத்தின் மூன்று மகாதேவா் கோயில்களில் இதுவும் 108 சிவாலய தளத்தில் குறிப்பிடப்பட்டுள்ளது. 108 சிவாலய தளங்களில் இரண்டாவது கோயில் கொல்லம் ராமேஸ்வரம் மகாதேவா் கோயில், மூன்றாவது கோயில் திரிக்கடவூர் மகாதேவா் கோயில்.  

## தெய்வங்கள் மற்றும் துணை தெய்வங்கள்
கோயிலின் பிரதான தெய்வம் சிவன் பிரதான கருவறைக்கு மேற்கே எதிர்கொள்ளும் மற்றும் அவரது துணைவியார் தேவி பார்வதியும் அதே கருவறை கிழக்கு நோக்கி உள்ளது. இந்த கோயிலின் சிவன் ஆனந்த ஸ்வரூபன் என்றும், தேவி பார்வதி ஸ்வயம்வர பார்வதி (ஆனந்தவள்ளி) என்றும் அழைக்கப்படுகிறார். இரு தெய்வங்களும் மகிழ்ச்சியான நிலையில் இருப்பதாகக் கூறப்படுகிறது, எனவே ஆனந்தவல்லீஸ்வரம் (மலையாளத்தில் ஆனந்தம் என்றால் 'மகிழ்ச்சி' என்று பொருள்). ஆரம்பத்தில் கோவிலில் சிவன் மட்டுமே தெய்வமாக இருந்தார், தேவி பார்வதி பின்னர் ஆனந்தவல்லி வடிவத்தில் புனிதப்படுத்தப்பட்டார். தேவி பார்வதியின் கர்பக்ரிஹா நுழைவாயிலுக்கு அருகில் என்றாலும், ஒருவர் சிவபெருமானின் கருவறைக்கு வழிவகுக்கும் கதவு வழியாக மட்டுமே கோவிலுக்குள் நுழைய வேண்டும்.  

## துணை தெய்வங்கள்
- கணபதி
- முருகன்
- ஸ்ரீ கிருஷ்ணன்
- அனுமன் சுவாமி
- சுவாமி அய்யப்பன்
- மகா விஷ்ணு
- லட்சுமி தேவி
- பூமி தேவி
- நாக தேவதங்கள்

## கோயில் திருவிழா
ஆனந்தவல்லீஸ்வரம் மகாதேவர் கோயிலின் வருடாந்த திருவிழா மார்ச்-ஏப்ரல் மாதத்தில் (மலையாள மாதம்: மீனம்) பத்து நாட்கள் கொண்டாடப்படுகிறது. இந்த பத்து நாள் திருவிழா பாரம்பரியமான 'திரிகோடியெட்டு' உடன் தொடங்கும். பல்லிவெட்டா சடங்கு, அரட்டு, அராட்டு எத்திரெல்பு, எஜுனல்லத்து, கச்சா ஸ்ரீபாலி, கெட்டுகாஷா சடங்கு மற்றும் வருடாந்திர திருவிழாவின் ஒரு பகுதியாக நடனம், நாடகங்கள், இசை நிகழ்ச்சிகள் மற்றும் பைரோடெக்னிக் காட்சி உள்ளிட்ட பிற கலாச்சார நிகழ்ச்சிகளும் இருக்கும். ஒவ்வொரு ஆண்டும் கோயிலால் கொண்டாடப்படும் மற்றுமொரு முக்கியமான திருவிழா சிவராத்திரி .கோயிலின் தாந்த்ரீக சடங்குகள் செங்கனூர் தாஜ்மோன் மேடத்திற்கு சொந்தமானது.  

## இடம்
கொல்லம் (குயிலன்) மாநகராட்சியின் மையத்தில் ஆனந்தவல்லீஸ்வரம் கோயில் அமைந்துள்ளது; கொல்லம் சந்தி ரயில் நிலையத்திலிருந்து 2.5 கி.மீ. பல யாத்திரை மற்றும் சுற்றுலா இடங்கள் கோயிலுக்கு அருகில் உள்ளன. அஷ்டமுடி ஏரி, திருமுல்லவரம் கடற்கரை, கொல்லம் ராமேஸ்வரம் மகாதேவா் கோயில் ஆகிய சுற்றுலா தலங்கள் உள்ளன.  

## கோயில் புகைப்படங்கள்
# அன்கோலா


**அன்கோலா** (Ankola) என்பது இந்தியாவின் கருநாடக மாநிலத்தின் வடகன்னட மாவட்டத்தில் ஒரு நகராட்சியும்,வட்டமுமாகும். இந்த இடத்தின் பெயர் கரையோர மலைப்பகுதியில் வளர்க்கப்பட்ட அன்கோலா என்ற வனப் புதரில் இருந்து உருவானது. மேலும், அலக்கி வொக்கலிகர்களின் ஒரு குலக்குறிச் சின்னமாக வணங்கப்படுகிறது. இந்த நகரம் கார்வாரிலிருந்து 33 கி.மீ தொலைவிலும், பட்கலிலிருந்து 57 கி.மீ தொலைவிலும் அமைந்துள்ளது.  

இது, கோயில்கள், பள்ளிகள், நெல் வயல்கள் மற்றும் மாந்தோப்புகளால் சூழப்பட்ட ஒரு சிறிய நகரமாகும். இது அரபிக் கடலின் கடற்கரையில் அமைந்துள்ளது. மேலும், இயற்கை கடற்கரைகளையும் கொண்டுள்ளது. *காரி இஷாத்* என்று அழைக்கப்படும் மாம்பழத்தின் சொந்த இடமாகவும், அதன் ஏராளமான முந்திரிகளுக்காகவும் இந்நகரம் பிரபலமானது. நகரத்தில் அமைந்துள்ள சிவு பொம்மு கவுடா நினைவு மருத்துவமனை பக்கவாத நோய்க்கு சிகிச்சையளிப்பதற்கும், அருகிலுள்ள தோடூர் எலும்பு முறிவுக்கும் பெயர் பெற்றது.  

## நிலவியல்
அங்கோலா 14 ° 39′38 ″ N 74 ° 18′17 ″ E இல் சராசரியாக 17 உயரத்தில் உள்ளது&nbsp;மீட்டர் (55&nbsp;அடி) அமைந்துள்ளது . கங்கவள்ளி ஆறு (பெட்டி என்றும் அழைக்கப்படுகிறது) நகரத்தின் அருகே பாயும் ஒரு முக்கிய நதியாகும். கோடைக் காலத்தின் வெப்பநிலை 30 ° C க்கும் 35&nbsp;° C க்கும் இடையில் இருக்கும். குளிர்கால வெப்பநிலை 20 ° C க்கும் 33&nbsp;. ° C க்கும் இடையில் குறைகிறது&nbsp;  

பெலேக்கரி என்பது அருகிலேயே அமைந்துள்ள ஒரு இயற்கை துறைமுகமாகும். இது முக்கியமாக சீனா மற்றும் ஐரோப்பாவிற்கு இரும்பு தாதுவை அனுப்ப பயன்படுகிறது.  

## புள்ளிவிவரங்கள்

2011 மக்கள் தொகைக் கணக்கெடுப்பின்படி, மொத்த மக்கள் தொகை 21,079 வீடுகளில் 101,549 என, மொத்தம் 309 கிராமங்கள் மற்றும் 20 பஞ்சாயத்துகளில் பரவியுள்ளது. ஆண்கள் 51,398, பெண்கள் 50,151 ஆகும். பேரூராட்சியின் மக்கள் தொகை 22,249 ஆகும். இதில் 11,034 ஆண்கள், 11,215 பெண்கள்.  

## உப்புச் சத்தியாக்கிரகம்
1930 ஆம் ஆண்டில், மகாத்மா காந்தியின் உப்பு சத்தியாக்கிரகத்தின் வெற்றிக்குப் பிறகு, கர்நாடகா தானும் சொந்தமாக நடத்த முடிவு செய்தது. ஏப்ரல் 13 அன்று, சுமார் 40,000 பேர் முன்னிலையில் எம்.பி. நட்கர்ணி என்பவர் இங்கு உப்புச் சட்டத்தை மீறினார் . சத்தியாகிரகம் 45 நாட்கள் முழு அளவில் தொடர்ந்தது. கர்நாடகாவின் மங்களூர், குந்தாபுரா, உடுப்பி, புட்டூர், படுபிட்ரே போன்ற கிட்டத்தட்ட 30 மையங்களில் உப்பு சத்தியாகிரகம் நடத்தப்பட்டது.  

கர்நாடகாவில் தார்வாடு மாவட்டத்தில் உள்ள இரேகேூர் மற்றும் வடகன்னட மாவட்டத்தில் அன்கோலா, சிர்சி மற்றும் சித்தாபுரா ஆகிய நான்கு வட்டங்கள் வரி விலக்கு பிரச்சாரத்தை ஏற்பாடு செய்ய தேர்வு செய்யப்பட்டன. அதிகாரிகளின் அடக்குமுறை நடவடிக்கைகள் இருந்தபோதிலும், பிரச்சாரம் மிகப்பெரிய வெற்றியைப் பெற்றது. 1930-31 காலப்பகுதியில் உப்புச் சத்தியாகிரகத்தில்<nowiki/>பங்கேற்றதற்காக 1500 க்கும் மேற்பட்ட ஆர்வலர்கள் கைது செய்யப்பட்டனர். இந்த வரலாற்று நிகழ்வுகளால் அன்கோலா "கர்நாடகாவின் பர்தோலி" என்று அழைக்கப்பட்டது.
# பாக்கித்தானியத் திரைப்படத்துறை



**பாக்கித்தானியத் திரைப்படத்துறை** (Cinema of Pakistan) என்பது பாக்கித்தான் நாட்டில் இருந்து தயாரிக்கப்பட்டு வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். பாக்கித்தானில் பல திரைப்பட வளாகங்களை கொண்டுள்ளது, அதில் முதன்மையாக அதன் இரண்டு பெரிய நகரங்களான கராச்சி மற்றும் லாகூரில் அமைந்துள்ளது.  

பாக்கித்தானியத் திரைப்படத்துறை பாக்கிஸ்தானிய கலாச்சாரத்தில் ஒரு முக்கிய பங்கைக் கொண்டுள்ளது மற்றும் சமீபத்திய ஆண்டுகளில் பல ஆண்டுகளாக வீழ்ச்சியடைந்த பின்னர் மீண்டும் செழிக்கத் தொடங்கியது. இந்த துறை உள்ளநாடு மற்றும் வெளிநாடுகளில் உள்ள பாக்கித்தானியர்களின் மிக முக்கிய பொழுதுபோக்கு அம்சமாக உள்ளது. பல திரைப்படத் தொழில்கள் பாக்கித்தானை மையமாகக் கொண்டுள்ளன, அவை பிராந்திய மற்றும் இயற்கையில் முக்கியத்துவம் வாய்ந்தவை. 1948 முதல் பாக்கித்தானில் 10,000 க்கும் மேற்பட்ட உருது மொழித் திரைப்படங்களும், 8000 க்கும் மேற்பட்ட பஞ்சாபி மொழித் திரைப்படங்களும், 6000 பஷ்தூ மொழித் திரைப்படங்களும் மற்றும் 2000 க்கும் மேற்பட்ட சிந்தி மொழித் திரைப்படங்களும் தயாரிக்கப்பட்டுள்ளன.  

தற்காலத்தில் புதிய தலைமுறை தயாரிப்பாளர்கள் தரமான கதை களத்துடன் குறும்படங்கள் வாரியாக திரைப்படத்துறையில் காலடி எடுத்து வைக்கின்றனர். மற்றும் புதிய தொழில்நுட்பம் பாக்கித்தானியத் திரைப்படத்துறையை புதிய வழியில் கொண்டு செல்ல முயற்சிக்கின்றது.  

## வரலாறு
1930 ஆம் ஆண்டு லாகூர் நகரில் அப்துர் ரஷீத் கர்தார் என்பவர் 'ஹுஸ்ன் கா டாகு' என்ற முதல் திரைப்படத்தை இயக்கினார். 1948 ஆம் இயக்குநர் டவுட் சந்த் என்பவரால் 'தேரி யாத்' என்ற படம் முதன் முதலில் பாக்கித்தான் நாட்டில் தயாரிக்கப்பட்ட திரைப்படம் ஆகும். 1947 மற்றும் 2007 க்கு இடையில் பாக்கித்தானிய திரைப்படத்துறை லாகூரில் அமைந்தது. இந்த லாகூர் நகரம் நாட்டின் மிகப்பெரிய திரைப்படத் துறையான (லாலிவுட்) துறைக்கு சொந்தமானது. இந்த காலகட்டத்தில் பாக்கித்தானியத் திரைப்படங்கள் பெரிய அளவிலான பார்வையாளர்களை ஈர்த்தது மற்றும் வலுவான ஒரு கலாச்சாரத்தின் ஒரு பகுதியாக இருந்தது.  

1970 களின் முற்பகுதியில் பாக்கித்தான் திரைப்படத்துறை உலகின் நான்காவது பெரிய திரைப்படங்களைத் தயாரித்தது. இருப்பினும் 1977 மற்றும் 2007 க்கு இடையில் இஸ்லாமியமயமாக்கல், தணிக்கை சட்டங்களை வலுப்படுத்துதல் போன்ற கட்டுப்பாடுகளால் பாகிஸ்தானின் திரைப்படத் துறை வீழ்ச்சியடைந்தது. 1980 கள் மற்றும் 1990 களில் பாக்கித்தானியத் திரைப்படத்துறை பல ஏற்ற தாழ்வுகளைச் சந்தித்தது, இது மாநில நிதி மற்றும் ஊக்கத்தொகைகளை சார்ந்து பிரதிபலித்தது. இந்த காரணமாக 2000 ஆண்டுகளில் லாகூரில் திரைத்துறை வீழ்ச்சியடைந்து, படிப்படியாக பாகிஸ்தான் நடிகர்கள், நடிகைகள் மற்றும் திரைப்படத் தயாரிப்பாளர்கள் லாகூரிலிருந்து கராச்சி நகருக்கு மாற்றப்பட்டனர். 2007 ஆம் ஆண்டு காலப்பகுதியில் சரிந்த பாக்கித்தான் திரைப்படத்துறை மெல்ல மெல்ல மீள ஆரம்பித்தது. அதன் விளைவாக கராச்சி நகரம் பாக்கித்தான் திரைப்படத்துறையின் மையமாக தன்னை உறுதிப்படுத்திக் கொண்டது.
# லாலிவுட்

**லாலிவுட்** (Lollywood) என்பது பாக்கித்தானியத் திரைப்படத்துறையில் இருந்து பஞ்சாபி மற்றும் உருது மொழிமொழிகளில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த துறை பாக்கித்தான் நாட்டில் கராச்சி மற்றும் லாகூர் போன்ற நகரங்களை மையாக வைத்து இயங்கி வருகிறது. 1929 ஆம் ஆண்டு முதல் லாகூர் நகரத்தில் பாக்கித்தானியத் திரைப்படத்துறையின் மையமாக இருந்து. இங்கிருந்தே இரு மொழிகளிளான பஞ்சாபி மற்றும் உருது மொழி திரைப்படங்கள் தயாரிக்கப்படுகின்றது.  

பாக்கித்தான் நாட்டிலிருந்து டாக்கா நகரம் பிரிக்கப்படாதபோது பாக்கித்தானியத் திரைப்படத்துறை டாக்கா நகரை மையமாக கொண்டு இயங்கி வந்தது. 1971 இல் பங்களாதேஷ் சுதந்திரம் அடைந்த பின்னர் டாக்கா நகரம் பங்களாதேஷ் நாட்டிற்கு சொந்தமானது. அதன் காரணமாக பாக்கித்தானியத் திரைப்படத்துறை லாகூர் நகருக்கு மாற்றப்பட்டது. இருப்பினும் 2007 முதல் கராச்சி நகரில் பெரும்பாலும் உருது மொழித் திரைப்பட தயாரிப்புகள் மூலம் லாகூரை முந்தியுள்ளது.  

லாலிவுட் என்ற வார்த்தை "லாகூர்" மற்றும் "ஹாலிவுட்" என்ற சொற்களை இணைத்து 1989 ஆம் ஆண்டு 'லாலிவுட்' என்று அழைக்கப்பட்டது. இந்த துறை பெரும்பாலும் பஞ்சாபி மொழித் திரைப்படங்களையே தயாரிப்பதில் முக்கிய கவனம் செலுத்துகின்றது. பாக்கித்தான் பஞ்சாபி லாலிவுட் திரைப்படங்கள் 1960 களில் மிகவும் பிரபலமாக இருந்தன, அது லாலிவுட்டின் பொற்காலம் என்று கருதப்பட்டது.
# ஆப்கானியத் திரைப்படத்துறை

**ஆப்கானியத் திரைப்படத்துறை** (Cinema of Afghanistan) என்பது ஆப்கானித்தான் நாட்டு திரைப்படத்துறை ஆகும். 20 ஆம் நூற்றாண்டின் தொடக்கத்தில் ஆப்கானிஸ்தானில் திரைப்படத்துறை நுழைந்தது. ஏனெனில் ஆப்கானிஸ்தானின் அரசியல் மாற்றங்கள் பல ஆண்டுகளாக நாட்டின் திரைப்படத்துறையை வளர அனுமதிக்கவில்லை. இருப்பினும் 20 ஆம் நூற்றாண்டு முழுவதும் ஆப்கானிஸ்தானுக்கு உள்ளேயும் வெளியேயும் ஏராளமான பஷ்தூ மற்றும் தாரி மொழித் திரைப்படங்கள் தயாரிக்கப்பட்டுள்ளன. 2001 இல் ஆப்கானியத் திரைப்படத்துறை ஒரு புதிய கட்டத்திற்குள் நுழைந்தது.  

## வரலாறு
1901 முதல் 1919 ஆம் ஆண்டு வரை எமிர் ஹபிபுல்லா கான் ஆட்சியில் ஆப்கானிஸ்தானுக்கு திரைப்படத்தை அறிமுகப்படுத்தினார், ஆனால் அரச நீதிமன்றத்தில் மட்டுமே. முதல் ஆப்கானியத் திரைப்படம், "லவ் அண்ட் பிரண்ட் " என்ற திரைப்படம் ஆகும். இது 1946 இல் தயாரிக்கப்பட்டது.  

### ஆப்கானிஸ்தான் திரைப்பட அமைப்பு
ஆப்கானிஸ்தான் திரைப்படம் ஆப்கானிஸ்தான் திரைப்பட அமைப்பு என்றும் அழைக்கப்படுகிறது. இது ஆப்கானிஸ்தானின் அரசு நடத்தும் திரைப்பட நிறுவனமாகும். இது 1968 இல் நிறுவப்பட்டது மற்றும் தற்போதைய அமைப்பின் முதல் பெண் தலைவராக சஹ்ரா கரிமி என்பவர் நியமிக்கப்பட்டுள்ளார்.  

### பி-திரைப்படம்
ஆப்கானிஸ்தானுக்கு உள்ளேயும் வெளியேயும் தயாரிக்கப்பட்ட ஏராளமான படங்களை பி-திரைப்படங்களாகக் கருதப்படுகின்றன. அவை குறைந்த உற்பத்தித் தரம் மற்றும் குறைந்த பார்வையாளர்களை கொண்டுள்ளது. இந்தவகை திரைப்படங்கள் முக்கியமாக ஆப்கானிய பார்வையாளர்களை இலக்காகக் கொண்டுள்ளன, மேலும் ஆப்கானிஸ்தான் அல்லாத பார்வையாளர்களுக்கோ அல்லது சர்வதேச திரைப்பட விழாக்களிலோ இந்த திரைப்படங்கள் அறியப்படுவதில்லை.
# பாம்புப் பண்ணை



**பாம்புப் பண்ணை** (snake farm) என்பது பலவிதமான பாம்புகளை ஓரிடத்தில் வளர்த்து இனப்பெருக்கம் செய்யும் இடமாகும். இது பெரும்பாலும் ஆராய்ச்சி நோக்கத்திற்காகவும், பாம்பின் நச்சிற்கு எதிரான நச்சு உருவாக்கப் பாம்பின் நச்சினைச் சேகரிப்பதற்காகவும் தோற்றுவிக்கப்பட்டதாகும். பாம்புப் பண்ணைகள் சுற்றுலாத் தலங்களாக உள்ளன. அமெரிக்கா, தாய்லாந்து மற்றும் சீனாவில் பாம்புப் பண்ணைகள் அதிக அளவில் உள்ளன.  

## அமெரிக்காவில்

- விலங்கு உலகம் மற்றும் பாம்புப் பண்ணை - நியூ பிரவுன்ஃபெல்ஸ், டெக்சாஸ்

## சீனாவில்

- ஜிசிகியோ (子思 桥) ஜின்ஷி நகரம், டெக்கிங் கவுண்டி, ஜெஜியாங், ஜெஜியாங்<nowiki/>கில் உள்ள கிராமம். இவை "பாம்பு கிராமம்" என்று அழைக்கப்படுகிறது. ஜிசிகியாவோ சீனாவின் பாம்பு வளர்ப்பின் முதன்மை மையமாகப் புகழ்பெற்ற இடமாகும். இந்த இடத்தில் உள்ளூர் வாசிகள் 1980லிருந்து பாம்புகளை வளர்த்து வருகின்றனர். தற்போது, சிசிகியாவோவில் சுமார் 800 பேர் பாம்பு வளர்க்கும் தொழில் செய்கிறார்கள். இங்கு ஆண்டுக்கு 3 மில்லியன் பாம்புகள் வளர்க்கப்படுகின்றன. உணவகங்களுக்கு நேரடியாகப் பாம்புகள் வழங்கப்படுகின்றன. இவை உலர்ந்த அல்லது எத்தனாலில் பாதுகாக்கப்படுகின்றன. இவை பாரம்பரிய சீன மருந்துகளின் உற்பத்தியாளர்களுக்கு விற்கப்படுகின்றன. பாம்பினுள் உட்செலுத்தப்பட்ட மதுவும் இங்குத் தயாரிக்கப்படுகிறது.
- டெக்கிங் பாம்புக் கலாச்சார அருங்காட்சியகம் உள்ளூர் சுற்றுலாப் பயணிகளைக் கவரும் விதமாக உருவாக்கப்பட்டுள்ளது.